Rain in Guwahati, Rain in Assam, Assam floods: অসম (Assam News) বৰ্তমান প্ৰকৃতিৰ ধ্বংসৰ সন্মুখীন হৈছে। যোৱা কেইবাদিনো ধৰি ধাৰাবাহিক ভাৱে হোৱা ধাৰাসাৰ বৰষুণৰ (Heavy Rainfall) বাবে সমগ্ৰ ৰাজ্যতে বান পৰিস্থিতিৰ অৱনতি ঘটিছে।
বতৰ বিভাগে এক সতৰ্কবাণী জাৰি কৰি কয় যে দক্ষিণ-পশ্চিমবতাহৰ বাবে বংগোপসাগৰত চাপ থাকিব যাৰ ফলত অহা কেইদিনমানৰ বাবে উত্তৰ-পূবত বৰষুণ অব্যাহত থকাৰ সম্ভাৱনা আছে।
অসমত বান পানী আৰু বৰষুণে পৰিস্থিতি অধিক বেয়া কৰি তুলিছে। এতিয়ালৈকে, বানপানীৰ ফলত ৰাজ্যখনত নজন লোকৰ মৃত্যু হৈছে। দুৰ্যোগ ব্যৱস্থাপনা তথ্য অনুসৰি, বানপানীৰ ফলত ৰাজ্যখনৰ ১৪১৩ খন গাওঁ বেয়াকৈ ক্ষতিগ্ৰস্ত হৈছে। বানপানীৰ ফলত ২ লাখতকৈও অধিক লোক ক্ষতিগ্ৰস্ত হৈছে।
বানসমস্যাৰ প্ৰতি লক্ষ্য ৰাখি কিছুমান জিলাৰ শিক্ষানুষ্ঠান ৪৮ ঘণ্টাৰ বাবে বন্ধ কৰি দিয়া হৈছে। এই প্ৰাকৃতিক দুৰ্যোগৰ মোকাবিলা কৰিবলৈ, ১৪ খন জিলাত ৩৫৯ টা সাহায্য শিবিৰ আৰু বিতৰণ কেন্দ্ৰ স্থাপন কৰা হৈছে। এই সাহায্য শিবিৰসমূহত প্ৰায় ৮০,২৯৮ জন লোকে আশ্ৰয় লৈছে, যাৰ ভিতৰত আছে ১২,৮৫৫ টা শিশু।
বৰষুণসন্দৰ্ভত ভাৰতীয় বতৰ বিজ্ঞান বিভাগে কৈছে যে অহা কেইঘণ্টামানৰ ভিতৰত পশ্চিম অসম আৰু মেঘালয়কে ধৰি উপকূলীয় কৰ্ণাটক আৰু কেৰালাৰ কিছু অংশত বৰষুণ হোৱাৰ সম্ভাৱনা আছে।
অসম ৰাজ্যিক দুৰ্যোগ ব্যৱস্থাপনা কৰ্তৃপক্ষই বানপানীৰ ফলত ৰাজ্যখনৰ ৭,১৭,৫০০ ৰো অধিক লোকক প্ৰভাৱিত কৰিছে। বজালি, বাক্সা, বৰপেটা, বিশ্বনাথ, বঙাইগাঁও, কাছাৰ, দৰং, ধেমাজি, ধুবুৰী, ডিব্ৰুগড়, ডিমা হাচাও, গোৱালপাৰা, হাইলাকান্দি, হোজাই, কামৰূপ, কামৰূপ মেট্ৰ'পলিটান, কাৰ্বি আংলং ,পশ্চিম, কৰিমগঞ্জ, কোকৰাঝাৰ, লখিমপুৰ, মাজুলী, মৰিগাঁও, নগাঁও, নলবাৰী, ওদালগুৰি জিলাৰ বিভিন্ন ঠাই বানৰ কবলত।
নগাঁৱত সৰ্বাধিক ৩.৩১ লাখ লোক ক্ষতিগ্ৰস্ত হৈছে। ইয়াৰ পিছত আছে কাছাৰ (১.৬ লাখ) আৰু হোজালি (প্ৰায় ১ লাখ)।
ৰাজ্যখনৰ ২৭ খন জিলাত বানপানীত প্ৰায় ৬.৬২ লাখ লোক ক্ষতিগ্ৰস্ত হৈছে বুলি কৰ্তৃপক্ষই কয় যে বৰ্তমান ৰাজ্যজুৰি ১,৭৯০ খন গাওঁ জলমগ্ন হৈ আছে আৰু ৬৩,৯৭০.৬২ হেক্টৰ শস্য ক্ষতিগ্ৰস্ত হৈছে।
সেনা, অৰ্ধসামৰিক বাহিনী, এন ডি আৰ এফ, এছ ডি আৰ এফ, অসামৰিক প্ৰশাসন, প্ৰশিক্ষিত স্বেচ্ছাসেৱক, অগ্নি নিৰ্বাপক আৰু জৰুৰীকালীন সেৱা আৰু স্থানীয় লোকে নাও আৰু হেলিকপ্টাৰ ব্যৱহাৰ কৰি বিভিন্ন বানপীড়িত অঞ্চলৰ পৰা ৭,৩৩৪ জন লোকক স্থানান্তৰিত কৰিছে।
কৰ্তৃপক্ষই ৭,০৭৭.৫৬ কুইন্টল চাউল, মাহজাতীয় শস্য আৰু নিমখ, ৬,০২০.৯০ লিটাৰ সৰিয়হ তেল, ২,২১৮.২৮ কুইন্টল পশুখাদ্য আৰু অন্যান্য বান সাহায্য সামগ্ৰী বিতৰণ কৰিছে।
বিষয়াসকলে কৈছে যে জৰুৰীকালীন অৱস্থাত অত্যাৱশ্যকীয় সামগ্ৰী যোগান আৰু বিমানযোগে ডিমা হাচাও অঞ্চলত বায়ু সেনাৰ হেলিকপ্টাৰখন সেৱাত নিয়োজিত কৰা হৈছে, যি দেশৰ বাকী অংশৰ পৰা সম্পূৰ্ণৰূপে বিচ্ছিন্ন হৈ পৰিছে।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
